ddrg/super_eurlex huggingface dataset:
Ceartúchán ar Rialachán Tarmligthe (AE) 2022/2580 ón gCoimisiún an 17 Meitheamh 2022 lena bhforlíontar Treoir 2013/36/AE ó Pharlaimint na hEorpa agus ón gComhairle maidir le caighdeáin theicniúla rialála lena sonraítear an fhaisnéis atá le soláthar san iarratas ar údarú mar institiúid creidmheasa, agus lena sonraítear na bacainní lena bhféadfaí cosc a chur ar fheidhmiú éifeachtach feidhmeanna maoirseachta údarás inniúil

( Iris Oifigiúil an Aontais Eorpaigh L 335 an 29 Nollaig 2022 )

Ar leathanach 66, in Aithris (14):

in ionad:

“Ba cheart feidhm a bheith ag an Rialachán seo ón XX.XX.XXXX chun dóthain ama a thabhairt do na húdaráis inniúla agus do na hinstitiúidí creidmheasa is iarratasóirí na ceanglais a leagtar síos sa Rialachán seo a chomhlíonadh.”,
Iris Oifigiúil an Aontais Eorpaigh

Ceartúchán ar Rialachán Cur Chun Feidhme (AE) 2022/892 ón gCoimisiún an 1 Aibreán 2022 lena leasaítear Rialachán Cur Chun Feidhme (AE) Uimh. 668/2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí

( Iris Oifigiúil an Aontais Eorpaigh L 155 an 8 Meitheamh 2022 )

Ar leathanach 12, in Airteagal 10a(4)

in ionad:

“Iarscríbhinn VI”,

léitear:

“Iarscríbhinn VII”;

Ar leathanach 13, in Airteagal 10b(4)

in ionad:

“Iarscríbhinn VII”

léitear:
7.

I mbosca 2 den deimhniú, sonróidh an t-údarás inniúil táirgeadh iomlán bliantúil deochanna alcólacha an táirgeora bhig neamhspleách dá n-iarrtar an deimhniú, agus an méid seo a leanas á chur san áireamh: (a) sonrófar an cineál dí alcólaí i gcomhréir leis an liosta seo a leanas, mar a leagtar amach i dTreoir 92/83/CEE: (i) beoir; (ii) fíon; (iii) deochanna coipthe seachas fíon agus beoir; (iv) táirgí idirmheánacha: (v) alcól eitile; (b) féadfar an tuairisc ar an táirge a shonrú. I gcás ina sonrófar an tuairisc ar tháirgí idirmheánacha agus ar dheochanna coipthe eile, ba cheart go mbeadh an tuairisc i gcomhréir le hAirteagal 13a(2) agus (3) agus le hAirteagal 18a(2) de Threoir 92/83/CEE; (c) sonrófar cainníocht na dí alcólaí i heictilítir, seachas i gcás alcól eitile, ar heictilítir d’alcól íon a shonrófar ina leith.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 27 Eanáir 2021 (2) nach bhfuil tionchar díobhálach ag L-tripteafan arna tháirgeadh ag Escherichia coli KCCM 80210 ar shláinte ainmhithe neamh-athchogantacha, ar shláinte an tomhaltóra ná ar an gcomhshaol, faoi na coinníollacha úsáide atá beartaithe. Ba cheart an L-tripteafan a chosaint ar dhíghrádú sa cogansach ionas go mbeidh sé sábháilte d’athchogantaigh. Luaigh an tÚdarás go meastar gur greannaitheoir éadrom súl é an breiseán atá á mheasúnú. Léiríonn gníomhaíocht intocsaine an bhreiseáin agus an acmhainneacht atá aige deannach a tháirgeadh gurb ann do riosca trí ionanálú. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin.
(5)

Maidir leis na sonraí ar chainníochtaí fuinnimh comhiomlánaithe atá ar fáil d’aistrithe staidreamhacha arna n-úsáid do URDP, ba cheart go dtiocfadh na sonraí sin ó mheasúnuithe tríú páirtí, agus ó na pleananna comhtháite náisiúnta fuinnimh agus aeráide, ó na pleananna comhtháite náisiúnta nuashonraithe fuinnimh agus aeráide, agus ó na tuarascálacha comhtháite maidir le dul chun cinn náisiúnta fuinnimh agus aeráide, de réir mar is iomchuí, arna dtíolacadh ag na Ballstáit de bhun Rialachán (AE) 2018/1999. Ba cheart don Choimisiún na sonraí sin a chur san áireamh ar an ardán. Ina theannta sin, ba cheart go mbeadh Ballstáit in ann méid na n-aistrithe staidreamhacha a bhfuil suim acu iontu a chur in iúl, mar cheannaitheoirí nó mar dhíoltóirí, agus aon choinníoll ar leith maidir leis an aistriú staidreamhach a bhfuil suim acu a chur san áireamh.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairimí an 13 Meitheamh 2018 (2) agus an 27 Eanáir 2021 (3) nach bhfuil tionchar díobhálach ag hidreaclóiríd ampróiliam (COXAM) ar shláinte ainmhithe ná ar an gcomhshaol, faoi na coinníollacha úsáide atá beartaithe. Chinn an tÚdarás freisin gur cheart a mheas gur íogróir féideartha riospráide agus íogróir féideartha súl atá sa bhreiseán. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Chinn an tÚdarás chomh maith nach féidir leis meastóireacht a dhéanamh go neamhspleách ar na sonraí uile atá ábhartha don iarratas reatha de bharr na heaspa sonraí a soláthraíodh agus, dá bhrí sin, nach bhfuil sé in ann teacht ar chonclúid maidir le sábháilteacht an bhreiseáin don tomhaltóir. Ina theannta sin, chinn an tÚdarás go bhfuil an breiseán éifeachtúil maidir leis an gcoiciodóis a rialú i gcás sicíní lena ramhrú, agus go bhfuil an chonclúid sin ábhartha i gcás sicíní a thógtar le bheith ina mbéaróga. Chinn an tÚdarás freisin gur cheart tabhairt faoi phlean faireacháin iarmhargaidh chun faireachán a dhéanamh ar an bhfrithsheasmhacht in aghaidh Eimeria spp.. D’fhíoraigh sé freisin an tuarascáil ar na modh anailíse i leith an bhreiseáin beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(f)

An duine a eiseoidh an deimhniú tréidliachta bunaidh, beidh sé ina thréidlia oifigiúil de chuid na críche nó an tríú tír thionscnaimh, sin nó ina thréidlia údaraithe, agus ina dhiaidh sin déanfaidh údarás inniúil na críche nó an tríú tír thionscnaimh an deimhniú tréidliachta bunaidh a fhormhuiniú. Áiritheoidh údarás inniúil na críche nó an tríú tír thionscnaimh go gcomhlíonfar rialacha agus prionsabail deimhniúcháin atá coibhéiseach leo sin a leagtar síos in Airteagail 86 go 89 de Rialachán (AE) 2017/625 ó Pharlaimint na hEorpa agus ón gComhairle (1). An dath a bheidh ar an síniú nó na sínithe ar an deimhniú tréidliachta, beidh sé éagsúil leis an dath a bheidh ar an gcló. Is ceanglas é sin a mbeidh feidhm aige freisin maidir le stampaí nach stampaí cabhartha ná stampaí a bhfuil comhartha uisce orthu iad.
(8)

An 3 Iúil 2015, chuir an tÚdarás a chonclúid in iúl don Choimisiún maidir le cé acu is féidir nó nach féidir coinne (6) a bheith leis go gcomhlíonfaidh famocsadón na critéir formheasa dá bhforáiltear in Airteagal 4 de Rialachán (CE) Uimh. 1107/2009. Tháinig an tÚdarás ar an gconclúid gurb é is dóichí go sárófar, leis na húsáidí ionadaíocha uile a measúnaíodh, leibhéal na neamhchosanta atá inghlactha ag an oibreoir (“AOEL”) le haghaidh oibrithe le linn bhuaint láimhe na mbarr fiú nuair a úsáidtear trealamh cosanta pearsanta (“PPE”). Ina theannta sin, tháinig an tÚdarás ar an gconclúid go mbaineann ardriosca fadtéarmach le húsáid famocsadóin do mhamaigh agus go mbaineann ardriosca lena úsáid d’orgánaigh uisceacha. Ina theannta sin, luaigh an tÚdarás nach leor an fhaisnéis atá ar fáil chun teacht ar chonclúid maidir leis na measúnuithe riosca fhadtéarmaigh d’éin.
Rátáil aonaid aonair atá in ACR lena gcuirtear in iúl an éifeacht choibhneasta a bhíonn ag aerárthach ar phábháil i gcás neart sonrach foghráid lena léirítear an tiús atá i bpábháil áirithe (arna thomhas lena PCR). Is féidir an ceanglas sin a sheachadadh i gcomhréir le rialacháin ICAO agus AE.

Modheolaíocht nuashonraithe de chuid mhodheolaíocht na hUimhreach Aicmithe Aerárthaigh (ACN) agus na hUimhreach Aicmithe Pábhála (PCN) atá sa ghaol idir ACR/PCR. Amhail ó mhí na Samhna 2024, déanfar an mhodheolaíocht maidir le measúnú agus tuairisciú a dhéanamh ar an acmhainn seasaimh atá ag pábháil aerpháirce a shloinneadh mar ghaol idir an Rátáil Aicmithe Aerárthaigh agus an Rátáil Aicmithe Pábhála (ACR/PCR), seachas an gaol idir an Uimhir Aicmithe Aerárthaigh agus an Uimhir Aicmithe Pábhála (ACN/PCN).

D’fhormheas an Painéal um Dhearadh agus Oibríochtaí Aerfort (ADOP) de chuid ICAO an modh agus is é an Córas nua Rátála Pábhála de chuid ICAO é ó bhí mí Iúil 2020 ann. Déanfar doiciméadacht náisiúnta agus sainiúlachtaí deartha a oiriúnú le linn idirthréimhse ó 2020 go 2024.
(d)

déanfaidh an Coimisiún iontráil tríú tír ar an liosta a aistarraingt sna cásanna seo a leanas: (i) nach seolann an t-údarás rialaithe nó an comhlacht rialaithe an tuarascáil bhliantúil dá dtagraítear in Airteagal 2(2) den Rialachán seo in am; (ii) go bhfuil an fhaisnéis a áirítear sa tuarascáil bhliantúil neamhiomlán; (iii) nach gcoinníonn an t-údarás rialaithe nó an comhlacht rialaithe an fhaisnéis ar fad a bhaineann lena shainchomhad teicniúil nó lena chóras rialaithe ar fáil nó ní chuireann sé in iúl an fhaisnéis sin; (iv) nach gcoinníonn an t-údarás rialaithe nó an comhlacht rialaithe faisnéis ar fáil a bhaineann leis na himscrúduithe ar neamhchomhlíonadh; (v) nach ndéanann an t-údarás rialaithe nó an comhlacht rialaithe bearta ceartaitheacha leordhóthanacha mar fhreagairt ar an neamhchomhlíonadh agus ar na sáruithe a tugadh faoi deara; (vi) nach n- aontaíonn an t-údarás rialaithe nó an comhlacht rialaithe le scrúdú ar an láthair a theastaíonn ón gCoimisiún, nó sa chás go mbíonn toradh diúltach ann ar scrúdú ar an láthair de bharr mhífheidhmiú córasach na mbeart rialaithe; nó (vii) in aon chás eile, go bhfuil baol ann go gcuirfí an tomhaltóir amú maidir le fíorchineál na dtáirgí arna ndeimhniú ag an údarás rialaithe nó ag an gcomhlacht rialaithe.
RIALACHÁN CUR CHUN FEIDHME (AE) 2021/1261 ÓN gCOIMISIÚN

an 26 Iúil 2021

lena gcláraítear ainm i gclár um shonrúchán tionscnaimh faoi chosaint agus um thásca geografacha faoi chosaint (“Olio di Roma” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), go háirithe Airteagal 52(2), de,

De bharr an mhéid seo a leanas:

(1) I gcomhréir le hAirteagal 50(2), pointe (a), de Rialachán (AE) Uimh. 1151/2012, rinneadh an t-iarratas a thíolaic an Iodáil ar chlárú an ainm “Olio di Roma” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Olio di Roma” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Olio di Roma” (TGFC) cláraithe anois. Leis an ainm a shonraítear sa chéad mhír sainítear táirge de chuid Aicme 1.5. Olaí, saill agus geir (im, margairín, olaí, etc.) d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 26 Iúil 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 112, 30.3.2021, lch. 12.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(1)

An Comhaontú Comhpháirtíochta Iascaigh idir Poblacht na Gabúine agus an Comhphobal Eorpach (1) (“an Comhaontú”), arna fhormheas de bhun Rialachán (CE) Uimh. 450/2007 ón gComhairle (2), tháinig sin i bhfeidhm an 11 Meitheamh 2007. An Prótacal lena leagtar amach na deiseanna iascaireachta agus an ranníocaíocht airgeadais dá bhforáiltear sa Chomhaontú Comhpháirtíochta Iascaigh idir Poblacht na Gabúine agus an Comhphobal Eorpach (3), arna shíniú an 24 Iúil 2013, (“Prótacal 2013”), chuaigh sin in éag an 23 Iúil 2016.
(14)

Mar a leagtar amach in aithris (11), le foilsiú an fhógra tionscnaimh in Iris Oifigiúil an Aontais Eorpaigh, cuireadh allmhaireoirí ar an eolas faoin dumpáil, nó ba cheart ar a laghad an foilsiú sin a fhágáil go raibh siad ar an eolas faoin dumpáil. Is doiciméad poiblí é an Fógra Tionscnaimh a bhfuil rochtain ag gach páirtí leasmhar air, na hallmhaireoirí san áireamh. Thairis sin, ina gcáil mar pháirtithe leasmhara tá rochtain ag na hallmhaireoirí ar an leagan neamhrúnda den ghearán. In ainneoin dhearbhú na bpáirtithe sin, níl aon cheangal sa bhun-Rialachán go mbeadh “eolas deimhneach” faoi dhumpáil i gceist, ná go mbeadh cruthúnas ann gurb amhlaidh b’eol dóibh gur comhdaíodh an gearán agus/nó gur tionscnaíodh an t-imscrúdú, mar go sonraítear in Airteagal 10(4)(c) “nó go mba cheart é a bheith ar an eolas faoi” ionas go gcuimsítear na cásanna nach amhlaidh atá allmhaireoirí ar an eolas faoi dhumpáil ach inar cheart iad a bheith ar an eolas fúithi. Sa bhreis ar an bhFógra Tionscnaimh a bheith foilsithe measann an Coimisiún gurb amhlaidh a bhí na hallmhaireoirí in ann eolas deimhneach a bheith acu faoin bhfianaise atá ar fáil faoin dumpáil dhíobhálach nó gur cheart ar a laghad go mbeidís ar an eolas faoin bhfianaise sin. Dá bhrí sin, diúltaíodh don mhaíomh sin.
RIALACHÁN CUR CHUN FEIDHME (AE) 2021/950 ÓN gCOIMISIÚN

an 7 Meitheamh 2021

lena bhformheastar leasuithe de chuid an Aontais ar shonrúchán tionscnaimh faoi chosaint nó ar thásc geografach faoi chosaint (“Recaș” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán Tarmligthe (AE) 2019/33 ón gCoimisiún an 17 Deireadh Fómhair 2018 lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint sonrúchán tionscnaimh, tásc geografach agus téarmaí traidisiúnta in earnáil an fhíona, an nós imeachta agóide, srianta ar úsáid, leasuithe ar shonraíochtaí táirge, cealú cosanta, agus lipéadú agus cur i láthair (1), agus go háirithe Airteagal 15(2) de,

De bharr an mhéid seo a leanas:

(1) Scrúdaigh an Coimisiún an t-iarratas ar fhormheas ar leasuithe de chuid an Aontais ar shonraíocht táirge an tsonrúcháin tionscnaimh faoi chosaint “Recaș” a chuir an Rómáin ar aghaidh i gcomhréir le hAirteagal 105 de Rialachán (AE) Uimh. 1308/2013 i gcomhar le hAirteagal 15 de Rialachán Tarmligthe (AE) 2019/33 ón gCoimisiún (2).

(2) D’fhoilsigh an Coimisiún an t-iarratas ar fhormheas ar leasuithe de chuid an Aontais ar an tsonraíocht táirge in Iris Oifigiúil an Aontais Eorpaigh (3), de réir mar a cheanglaítear le hAirteagal 97(3) de Rialachán (AE) Uimh. 1308/2013.

(3) Ní bhfuair an Coimisiún aon ráiteas agóide faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe de chuid an Aontais ar an tsonraíocht táirge a fhormheas i gcomhréir le hAirteagal 99 de Rialachán (AE) Uimh. 1308/2013 i gcomhar le hAirteagal 15(2) de Rialachán Tarmligthe (AE) 2019/33,

TAR ÉIS AN RIALACHÁN SEO A GHLACADH:

Airteagal 1 Formheastar leis seo na leasuithe ar an tsonraíocht táirge a foilsíodh in Iris Oifigiúil an Aontais Eorpaigh maidir leis an ainm “Recaș” (STFC).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 7 Meitheamh 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 9, 11.1.2019, lch. 2.

(2) Rialachán Tarmligthe (AE) 2019/33 ón gCoimisiún an 17 Deireadh Fómhair 2018 lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint sonrúchán tionscnaimh, tásca geografacha agus téarmaí traidisiúnta in earnáil an fhíona, an nós imeachta agóide, srianta ar úsáid, leasuithe ar shonraíochtaí táirge, cealú cosanta agus lipéadú agus cur i láthair (IO L 9, 11.1.2019, lch. 2).

(3) IO C 83, 12.3.2021, lch. 17.
RIALACHÁN CUR CHUN FEIDHME (AE) 2021/757 ÓN gCOIMISIÚN

an 3 Bealtaine 2021

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Ennstaler Steirerkas” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), go háirithe Airteagal 52(2), de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh iarratas a thíolaic an Ostair ar chlárú an ainm “Ennstaler Steirerkas” a fhoilsiú in Iris Oifigiúil an Aontais Eorpaigh (2).

(2) I gcomhréir le hAirteagal 51 de Rialachán (AE) Uimh. 1151/2012, ós rud é nár tugadh aon fhógra faoi ráiteas freasúra don Choimisiún, ba cheart an t-ainm “Ennstaler Steirerkas” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Ennstaler Steirerkas” (STFC) cláraithe anois. An t-ainm a shonraítear sa chéad mhír, is táirge de chuid Aicme 1.3. “Cáiseanna” é faoi mar a liostaítear in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 3 Bealtaine 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 20, 19.1.2021, lch. 11.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2021/790 ÓN gCOIMISIÚN

an 10 Bealtaine 2021

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Pesca di Delia” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, foilsíodh an iarraidh ar an ainm “Pesca di Delia”, a thíolaic an Iodáil, in Iris Oifigiúil an Aontais Eorpaigh (2).

(2) I gcomhréir le hAirteagal 51 de Rialachán (AE) Uimh. 1151/2012, ós amhlaidh nár tugadh aon fhógra faoi ráiteas agóide don Choimisiún, ba cheart an t-ainm “Pesca di Delia” a chlárú,

TAR ÉIS AN RIALACHÁN SEO A GHLACADH:

Airteagal 1 Déantar an t-ainm “Pesca di Delia” (TGFC) a chlárú. Is táirge d’aicme 1.6 atá sainithe faoin ainm atá sa chéad mhír. Torthaí, glasraí agus gránaigh, iad úr nó próiseáilte, faoi mar atá liostaithe in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 10 Bealtaine 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 18, 18.1.2021, lch. 45.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
Colún (1) — Cód AN

Léirítear Cód AN sa cholún seo. Tá AN, arna bhunú le Rialachán (CEE) Uimh. 2658/87, bunaithe ar an gCóras Comhchuibhithe um Thuairisciú agus um Chódú Tráchtearraí (“Córas Comhchuibhithe (CC)”) arna dhréachtú ag an gComhairle um Chomhar Custaim, dá ngairtear an Eagraíocht Dhomhanda Chustaim faoi láthair, agus formheasta le Cinneadh 87/369/CEE ón gComhairle (1). Atáirgeann AN ceannteidil agus fo-cheannteidil CC chuig sé dhigit. Sainaithníonn an seachtú agus an t-ochtú digit fo-cheannteidil bhreise AN.

I gcás ina n-úsáidtear cód ceithre dhigit, sé dhigit nó ocht ndigit nach bhfuil “ex” ag gabháil leo, agus mura sonraítear a mhalairt, ní gá na táirgí cumaisc uile a bhfuil na ceithre dhigit sin curtha leo nó a chumhdaítear leis na ceithre dhigit, sé dhigit nó ocht ndigit sin a chur isteach le haghaidh rialuithe oifigiúla ag poist rialaithe teorann.

I gcás nach bhfuil táirgí ainmhithe i dtáirgí cumaisc sonraithe áirithe faoi aon chód ceithre dhigit, sé dhigit nó ocht ndigit agus nach bhfuil aon fhoroinn shonrach faoin gcód sin le fáil in AN, cuirtear “ex” leis an gcód. Mar shampla, maidir le “ex 2001 90 65”, ní cheanglaítear seiceálacha a dhéanamh ag poist rialaithe teorann i gcás na dtáirgí a leagtar amach i gcolún (2).
(4)

I dtuairim an 30 Meán Fómhair 2020 (2) agus an 18 Samhain 2020 (3) (4) ón Údarás Eorpach um Shábháilteacht Bia (“an tÚdarás”), is é an chonclúid ar ar thángthas nach bhfuil éifeacht dhíobhálach ag bonn leachta L-lísín ná ag monaihidreaclóiríd L-lísín atá íon go teicniúil arna dtáirgeadh ag Corynebacterium casei KCCM 80190 nó Corynebacterium glutamicum KCCM 80216 nó Corynebacterium glutamicum KCTC 12307BP, nach bhfuil éifeacht dhíobhálach acu ar shláinte ainmhithe, ar shláinte tomhaltóirí ná ar an gcomhshaol faoi na coinníollacha úsáide atá beartaithe. Bhí an tÚdarás in ann teacht ar chonclúid maidir le sábháilteacht boinn leachta L-lísín agus monaihidreaclóiríde L-lísín atá íon go teicniúil don úsáideoir, ar substaintí iad arna dtáirgeadh ag Corynebacterium glutamicum KCCM 80216 agus Corynebacterium glutamicum KCTC 12307BP. Monaihidreaclóiríd L-lísín atá íon go teicniúil agus bonn leachta L-lísín, arna dtáirgeadh ag Corynebacterium casei KCCM 80190, dhearbhaigh an tÚdarás gur guaiseach na substaintí sin a ionanálú, agus gur greannaitheoir éadrom súl é monaihidreaclóiríd L-lísín atá íon go teicniúil arna táirgeadh ag Corynebacterium casei KCCM 80190. Dá bhrí sin, ba cheart bearta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Bonn leachta L-lísín agus monaihidreaclóiríd L-lísín atá íon go teicniúil, arna dtáirgeadh ag Corynebacterium casei KCCM 80190 nó Corynebacterium glutamicum KCCM 80216 nó Corynebacterium glutamicum KCTC 12307BP, tháinig an tÚdarás ar an gconclúid gur foinsí éifeachtacha aimíonaigéid riachtanaigh L-lísín le haghaidh gach speicis ainmhíoch iad. Ba cheart an L-lísín forlíontach a chosaint ar dhíghrádú sa chogansach chun go mbeidh sé lánéifeachtúil i gcás na n-athchogantach. I dtuairimí ón Údarás, rinneadh tagairt do ráiteas roimhe sin a bhaineann le míchothromaíochtaí cothaitheacha a d’fhéadfadh a bheith ann i gcás aimíonaigéad agus le hábhair imní sláinteachais i ndáil le haimíonaigéid a dháileadh trí uisce óil. Níor mhol an tÚdarás uaschion maidir leis an bhforlíonadh le L-lísín. Dá bhrí sin, is iomchuí foláireamh a thabhairt ar lipéad an bhreiseáin, agus ar lipéad réamh-mheascán a bhfuil an breiseán iontu, gur gá an soláthar cothaithe a chur san áireamh i dtaca leis na haimíonaigéid riachtanacha uile agus na haimíonaigéid uile atá riachtanach go coinníollach, go háirithe má tá forlíonadh á dhéanamh le L-lísín mar aimíonaigéad trí uisce óil.